# Beneixida

Beneixida és un municipi del País Valencià, que es troba a la comarca de la Ribera Alta.
Limita amb Alcàntera de Xúquer, Gavarda i Castelló (a la mateixa comarca); i amb Xàtiva i la Llosa de Ranes (a la comarca de la Costera).

## Geografia

Està ubicat en la subcomarca de la vall de Càrcer, pertanyent a la comarca de la Ribera Alta. Banyada pel riu Xúquer, Beneixida està situada una zona plana i fèrtil, on el punt més elevat és la zona de la Venda de Carbonell.

## Història

Es trobaren restes de l'època romana en la partida de la Falquia; Alqueria islàmica, a la qual els àrabs anomenaren Benigida, amb la conquesta passà a la família Despuig i, posteriorment als comtes d'Albalat. Lloc de moriscs, el 1510 tenia 96 cases i el 1609, en tenia 22. Despoblat després de l'expulsió, el 1663 tenia 40 cases. Va sofrir els efectes del terratrèmol del 1748 i de la riuada del Xúquer del 1864. Va ser una de les poblacions més greument afectades per la pantanada de 1982, fins a l'extrem que va haver de ser reconstruïda a un nou emplaçament més alt; on està ubicada actualment.

## Demografia

Evolució demogràfica :
| 1990 | 1992 | 1994 | 1996 | 1998 | 2000 | 2002 | 2004 | 2006 | 2007 |
| 576 | 499 | 695 | 647 | 651 | 625 | 588 | 609 | 656 | 670 |

## Economia

El seu reduït terme, tan sols 3,4 km², està íntegrament dedicat a l'agricultura, fonamentalment a la taronja i al kaki. Segons Cavanilles, el 1795 produïa blat, arròs, vi, oli, garrofes, seda, dacsa i hortalisses.

## Política i Govern
### Composició de la Corporació Municipal

El Ple de l'Ajuntament està format per 7 regidors. En les eleccions municipals de 26 de maig de 2019 foren elegits 4 regidors del Partit Socialista del País Valencià (PSPV-PSOE), 2 de Ciutadans - Partit de la Ciutadania (Cs) i 1 d'Aportem Beneixida (APTB).
Eleccions municipals de 26 de maig de 2019 - Beneixida :
| Candidatura | Candidatura | Candidatura | Cap de llista | Vots | Vots | Regidors |
| | Partit Socialista del País Valencià-PSOE | | Begoña Lluch Gómez | 225 | 48,91% | 4 (-2) |
| | Ciutadans - Partit de la Ciutadania | | Juan Manuel Baides Roxo | 116 | 25,22% | 2 (+2) |
| | Aportem Beneixida | | Pere Gisbert Taberner | 107 | 23,26% | 1 (+1) |
| | Vots en blanc | | | 5 | 1,09% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 460 | 100 % | 7 |
| | Vots nuls | Vots nuls | Vots nuls | 7 | 1,50% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 467 | 85,37%** | |
| Abstenció | Abstenció | Abstenció | Abstenció | 80* | 14,63%** | |
| Total cens electoral | Total cens electoral | Total cens electoral | Total cens electoral | 547* | 100 %** | |
| Alcaldessa: Begoña Lluch Gómez (PSPV) (15/06/2019) Per majoria absoluta dels vots dels regidors |||||||
| Fonts: JEC, JEZ Xàtiva, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des de 2019 l'alcaldessa de Beneixida és Begoña Lluch Gómez del Partit Socialista del País Valencià (PSPV-PSOE).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Heliodoro Chordá Torres | GIB | 19/04/1979 | -- |
| 1983–1987 | Nazario García Juan | PSPV-PSOE | 28/05/1983 | -- |
| 1987–1991 | Nazario García Juan | PSPV-PSOE | 30/06/1987 | -- |
| 1991–1995 | Nazario García Juan | PSPV-PSOE | 15/06/1991 | -- |
| 1995–1999 | Vicent Roig Alventosa / José Martín Sales Penalba | IPB / APB | 17/06/1995 04/02/1998 | Pacte de Govern IPB+APB -- |
| 1999–2003 | José Martín Sales Penalba | UV | 03/07/1999 | -- |
| 2003–2007 | José Martín Sales Penalba | IPB: Independents per Beneixida APB; Agrupació Progressista de Beneixida | 04/07/2003 | -- |
| 2007–2011 | Eva Maria Roig Tortosa | PSPV-PSOE | 16/06/2007 | -- |
| 2011–2015 | Eva Maria Roig Tortosa | PSPV-PSOE | 11/06/2011 | -- |
| 2015–2019 | Eva Maria Roig Tortosa | PSPV-PSOE | 13/06/2015 | -- |
| 2019-2023 | Begoña Lluch Gómez | PSPV-PSOE | 15/06/2019 | -- |
| Des de 2023 | Begoña Lluch Gómez | PSPV-PSOE | 17/06/2023 | -- |
| Fonts: Generalitat Valenciana |||||

## Monuments

* Església del poble vell (ara ermita del Roser). Construïda en el segle xvii, dedicada a la verge de l'Assumpció. Després de la Pantanada de Tous de 1982 va ser consagrada com a ermita del Roser. Es troba al poble vell.
* Restes arqueològiques. Les úniques restes dignes d'esment són les trobades en l'oliveral de Poveda, en la partida de la Falquia. Es tracta d'unes galeries subterrànies d'època romana tardana.

## Festes i celebracions

El 22 de febrer es celebra l'aniversari de l'aprovació del projecte del trasllat de Beneixida a la seua nova ubicació. El 20 d'octubre es celebra la commemoració de la Pantanada de Tous, que es celebra el diumenge més pròxim amb una romeria al poble vell, on es realitza una missa a l'Ermita del Roser i un esmorzar típic.
Finalment, cap a l'última setmana d'agost, es celebren les Festes patronals, dedicades als patrons del municipi: el Santíssim Crist de la Salut, La nostra Senyora de l'Asunción i Sant Isidre Labrador.

## Referències

* ↑ Junta Electoral Central «Resolución de 17 de septiembre de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Toledo, Valencia, Valladolid, Zamora, Zaragoza, Ceuta y Melilla». Butlletí Oficial de l'Estat, 235, 30-09-2019, pàg. 107.521 [Consulta: 29 abril 2020].
* ↑ Junta Electoral de Zona de Xàtiva «Edicto de la Junta Electoral de Zona de Xàtiva sobre proclamación de candidaturas a las elecciones Locales convocadas el 26 de mayo de 2019» (pdf) (en castellà). Butlletí Oficial de la Província de València. Diputació Provincial de València [València], 82, 30-04-2019, pàg. 142 [Consulta: 26 març 2020].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 2019-06-25. [Consulta: 26 març 2020].
* ↑ Ara. «Eleccions municipals 2019. Resultats a Beneixida», 26-05-2019. [Consulta: 26 març 2020].
* ↑ Ministeri d'Hisenda i Administracions Públiques. «Informació de regidors 2015 (informació provisional)». [Consulta: 6 juliol 2015].
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Beneixida. Històric de Govern Local». Portal d'informació ARGOS. [Consulta: 1r setembre 2015].

## Enllaços externs

* Ajuntament de Beneixida.
* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..